กฎกระทรวงกฎกระทรวงฉบับที่ ๓ (พ.ศ. ๒๕๔๑)ออกตามความในพระราชบัญญัติการสาธารณสุขพ.ศ. ๒๕๓๕[๑] อาศัยอำนาจตามความในมาตรา ๕ และมาตรา ๔๔ วรรคสาม แห่งพระราชบัญญัติการสาธารณสุขพ.ศ. ๒๕๓๕ รัฐมนตรีว่าการกระทรวงสาธารณสุข โดยคำแนะนำของคณะกรรมการสาธารณสุขออกกฎกระทรวงไว้ดังต่อไปนี้ข้อ ๑ให้ยกเลิกกฎกระทรวง (พ.ศ. ๒๕๓๖) ออกตามความในพระราชบัญญัติการสาธารณสุขพ.ศ. ๒๕๓๕ข้อ ๒บัตรประจำตัวเจ้าพนักงานท้องถิ่นให้เป็นไปตามแบบ สส. ๑ ท้ายกฎกระทรวงนี้ข้อ ๓บัตรประจำตัวเจ้าพนักงานสาธารณสุขให้เป็นไปตามแบบ สส. ๒ ท้ายกฎกระทรวงนี้ข้อ ๔บัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นให้เป็นไปตามแบบสส.๓ ท้ายกฎกระทรวงนี้ข้อ ๕ให้รัฐมนตรีว่าการกระทรวงสาธารณสุขเป็นผู้ออกบัตรประจำตัวเจ้าพนักงานท้องถิ่นสำหรับผู้ดำรงตำแหน่งผู้ว่าราชการกรุงเทพมหานครข้อ ๖ให้อธิบดีกรมอนามัยเป็นผู้ออกบัตรประจำตัวเจ้าพนักงานสาธารณสุขซึ่งแต่งตั้งจากข้าราชการสังกัดกรมอนามัยข้อ ๗ให้ผู้ว่าราชการจังหวัดเป็นผู้ออกบัตรประจำตัว(๑) เจ้าพนักงานท้องถิ่นสำหรับผู้ดำรงตำแหน่งนายกเทศมนตรีประธานกรรมการสุขาภิบาล ประธานกรรมการบริหารองค์การบริหารส่วนตำบล นายกองค์การบริหารส่วนจังหวัดและปลัดเมืองพัทยา(๒)เจ้าพนักงานสาธารณสุขซึ่งแต่งตั้งจากข้าราชการส่วนภูมิภาคซึ่งสังกัดกระทรวงสาธารณสุขข้อ ๘ให้ผู้ว่าราชการกรุงเทพมหานครเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากข้าราชการกรุงเทพมหานครในเขตกรุงเทพมหานคร(๒)ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตกรุงเทพมหานครและเป็นข้าราชการกรุงเทพมหานครข้อ ๙ให้ปลัดเมืองพัทยาเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากพนักงานเมืองพัทยาในเขตเมืองพัทยา(๒) ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตเมืองพัทยาและเป็นพนักงานเมืองพัทยาข้อ ๑๐ให้นายกเทศมนตรีเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากพนักงานเทศบาลในเขตเทศบาล(๒)ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตเทศบาล และเป็นพนักงานเทศบาลข้อ ๑๑ให้ประธานกรรมการสุขาภิบาลเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากพนักงานสุขาภิบาลในเขตสุขาภิบาล(๒)ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตสุขาภิบาล และเป็นพนักงานสุขาภิบาลข้อ ๑๒ให้ประธานกรรมการบริหารองค์การบริหารส่วนตำบลเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากพนักงานส่วนตำบลในเขตองค์การบริหารส่วนตำบล(๒)ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตองค์การบริหารองค์การบริหารส่วนตำบลและเป็นพนักงานส่วนตำบลข้อ ๑๓ ให้นายกองค์การบริหารส่วนจังหวัดเป็นผู้ออกบัตรประจำตัว(๑)เจ้าพนักงานสาธารณสุขซึ่งแต่งตั้งจากข้าราชการองค์การบริหารส่วนจังหวัดในเขตองค์การบริหารส่วนจังหวัด(๒)ผู้ซึ่งได้รับแต่งตั้งจากเจ้าพนักงานท้องถิ่นสำหรับในเขตองค์การบริหารส่วนจังหวัดและเป็นข้าราชการองค์การบริหารส่วนจังหวัดข้อ ๑๔รูปถ่ายที่ติดบัตรประจำตัว ให้ใช้รูปถ่ายที่ถ่ายไม่เกินหกเดือน ก่อนวันยื่นคำขอมีบัตรประจำตัวขนาด ๓ x ๔ เซนติเมตร ครึ่งตัว หน้าตรง แต่งเครื่องแบบปกติขาว หรือเครื่องแบบปฏิบัติราชการไม่สวมหมวกข้อ ๑๕บัตรประจำตัวเจ้าพนักงานท้องถิ่นบัตรประจำตัวเจ้าพนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ให้ใช้ได้ตามระยะเวลาที่กำหนดไว้ในบัตรแต่ต้องไม่เกินสี่ปีข้อ ๑๖บัตรประจำตัวเจ้าพนักงานท้องถิ่น บัตรประจำตัวเจ้า พนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นที่ออกตามความในกฎกระทรวง(พ.ศ. ๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ให้ใช้บังคับได้ต่อไปจนกว่าจะหมดอายุให้ไว้ ณ วันที่ ๑๑ พฤศจิกายน พ.ศ. ๒๕๔๑กร ทัพพะรังสีรัฐมนตรีว่าการกระทรวงสาธารณสุข[เอกสารแนบท้าย]๑.แบบบัตรประจำตัวเจ้าพนักงานท้องถิ่น ท้ายกฎกระทรวง ฉบับที่ ๓ (พ.ศ. ๒๕๔๑)ออกตามความในพระราชบัญญัติการสาธารณสุข พ.ศ. ๒๕๓๕ (แบบ สค. ๑)๒.แบบบัตรประจำตัวเจ้าพนักงานสาธารณสุข ท้ายกฎกระทรวง ฉบับที่ ๓ (พ.ศ. ๒๕๔๑)ออกตามความในพระราชบัญญัติการสาธารณสุข พ.ศ. ๒๕๓๕ (แบบ สค. ๒)๓.แบบบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น ท้ายกฎกระทรวงฉบับที่ ๓ (พ.ศ. ๒๕๔๑) ออกตามความในพระราชบัญญัติการสาธารณสุข พ.ศ. ๒๕๓๕ (แบบ สค.๓)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากปัจจุบันได้มีการจัดตั้งองค์การบริหารส่วนตำบลและองค์การบริหารส่วนจังหวัดขึ้นเป็นราชการส่วนท้องถิ่นสมควรปรับปรุงหลักเกณฑ์การออกบัตรประจำตัวเจ้าพนักงานท้องถิ่นบัตรประจำตัวเจ้าพนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่น เพื่อให้สอดคล้องกันและเพื่อกระจายอำนาจในการออกบัตรประจำตัวเจ้าพนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นให้แก่หัวหน้าผู้บริหารท้องถิ่นขององค์การปกครองท้องถิ่นตามที่กฎหมายกำหนดอันจะสะดวกแก่การปฏิบัติการตามพระราชบัญญัติการสาธารณสุขพ.ศ. ๒๕๓๕ จึงจำเป็นต้องออกกฎกระทรวงนี้จุฑามาศ/ปรับปรุง๓๐ กันยายน ๒๕๕๗[๑] ราชกิจจานุเบกษาเล่ม ๑๑๕/ตอนที่ ๙๔ ก/หน้า ๔/๑๔ ธันวาคม ๒๕๔๑